2017 yilning 9 avgust kuni O‘zbekiston Respublikasi Tashqi ishlar vazirligida Hindiston Respublikasining Favqulodda va Muxtor Elchisi Vinod Kumar bilan uchrashuv bo‘lib o‘tdi. Suhbat chog‘ida 2017 yil 9 iyun kuni Ostona shahrida bo‘lib o‘tgan O‘zbekiston Prezidenti Shavkat Mirziyoyev va Hindiston Bosh vaziri Narendra Modi uchrashuvida erishilgan ikki tomonlama hamkorlikni faollashtirish to‘g‘risidagi kelishuvlarni amalga oshirish doirasida bo‘lajak ikki tomonlama tadbirlarga oid masalalar amaliy jihatdan muhokama qilindi.